TV 2-ekspert tviler på gullrush for skiskytterne
– Jeg er litt bekymret for at det blir noen særlig gullfest i det hele tatt i Holmenkollen. Når det er sagt så tror jeg vi tar gull, men det kommer til å sitte langt inne. Vi er ikke der vi skal være én måned før VM, sier Stoltenberg. TV 2-eksperten er enig med VGs vurdering nå. Brødrene Bø er de største norske favorittene akkurat nå. – Både Emil Hegle Svendsen og Ole Einar Bjørndalen kan komme tilbake i super VM-form og vinne gull og ta medaljer. For Svendsens del ser det ut som han har mye å «finpusse» før han blir en medaljekandidat. Alle de fire norske utøverne kan være i medaljekampen når vi kommer så langt, men akkurat nå er ikke Norge noen storfavoritter. Vi er litt outsidere til vårt eget VM, mener Stoltenberg og konstaterer at «vi har ikke noen trygghet når vi går inn i mesterskapet». Svendsen: – Tror konkurrentene er litt misunnelig VM-sjef Per Bergerud er ikke bekymret. – Når vi kommer til 3. mars tror jeg de norske utøverne er godt forberedt og i stand til å vinne og kjempe om pallen. – Med tanke billettsalget skulle du kanskje ha ønsket deg bedre norske resultater i oppkjøringen? – Det kan man alltid ønske seg, men det er forbundets ansvar og ikke vårt. For publikumsinteressen totalt sett ville bedre resultater sikkert bidratt til økt salg, men jeg ser helst at løperne er i form under VM og presterer da. Følelsen jeg sitter med er at vi får et VM med gode norske resultater.Ifølge Per Bergerud nærmer VM-arrangørene seg 85.000 solgte billetter. 200.000 billetter er tilgjengelig. – Vi nærmer oss 85.000 solgte billetter, og det er i tråd med planen vår. Tribuneplassene (14.000) er utsolgt på herrestafetten og fellesstartene, men ellers er det billetter igjen på alle øvelser. Frykter TV-nedtur for skiskytter-VM – Hva er status én måned før VM-åpningen? – Vi er i god rute og har veldig bra kontroll både når det gjelder det som skal skje i Kollen og i Oslo sentrum. Nå bruker vi tiden til detaljplanlegging. Så er det alltid uforutsette ting som dukker opp den siste måneden, men det skal vi også takle.
TV 2s skiskytterekspert Ole Kristian Stoltenberg frykter det ikke blir noen norsk gullrush under VM i Holmenkollen.